На основу члана 24. Закона о јавном информисању и медијима ( „Службени гласник РС“ бр. 23/14, 58/15 и 12/16 – аутентично тумачење), члана 19. Правилника о суфинасирању пројекта за остваривање јавног интереса у области јавног информисања („Службени гласник РС“ број 16/2016 и 8/2017“), члана 70. Статута Општине Владичин Хан („Службени гласник Града Врања“, број 4/19), члана 30. Одлуке о Општинском већу Општине Владичин Хан („Службени гласник Пчињског округа“, број 23/08), и члана 51. Пословника Општинског већа Општине Владичин Хан („Службени гласник Града Врања“, број 40/13), Општинско веће Општине Владичин Хан на седници одржаној дана 13.03.2019. године, донело је:

**Р Е Ш Е Њ Е**

**О ОБРАЗОВАЊУ КОМИСИЈЕ ЗА СПРОВОЂЕЊЕ ЈАВНОГ ПОЗИВА ЗА СУФИНАНСИРАЊЕ ПРОЈЕКАТА ЗА ОСТВАРИВАЊЕ ЈАВНОГ ИНТЕРЕСА У ОБЛАСТИ ЈАВНОГ ИНФОРМИСАЊА НА ТЕРИТОРИЈИ ОПШТИНЕ ВЛАДИЧИН ХАН У 2019. ГОДИНИ**

**Члан 1.**

**ОБРАЗУЈЕ СЕ** Комисија за спровођење јавног позива за суфинансирање пројеката за остваривање јавног интереса у области јавног информисања на територији Општине Владичин Хан у 2019. години у саставу:

1.Радоман Ирић,

2. Милорад Додеровић,

3. Светлана Јовановић Николић.

Послове Секретара комисије обављаће Зоран Цветковић економиста из Владичиног Хана.

**Члан 2.**

Задатак Комисије из члана 1. овог решења је да након пријема конкурсне документације и записника од стране Комисије за проверу документације по јавном позиву за суфинансирање пројеката за остваривање јавног интереса у области јавног информисања на територији Општине Владичин Хан у 2019. години, изврши оцењивање пројекта независно сваки члан комисије засебно, за сваки пројекат и по сваком критеријуму.

Комисија је у обавези да за сваки пројекат који се разматра сачини образложење у коме се наводе разлози за прихватање или неприхватање пројеката, изради предлог Одлуке о избору пројекта и исти достави Општинском већу на усвајање у року од 15 дана од дан пријема пројеката.

**Члан 3.**

Накнада за рад члановима стручне комисије одређује се у нето износу у висини од 6.000,00 динара по одржаној седници.

Чланови стручне Комисије ван територије Општине Владичин Хан имају право и на накнаду путних трошкова.

**Члан 4.**

Решења ступа на снагу даном доношења

**Члан 5.**

Решење објавити на веб сајту Општине Владичин Хан и доставити: Одељењу за привреду и финансије, члановима комисије и архиви.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-31/5/19-III**

**П Р Е Д С Е Д Н И К,**

**Горан Младеновић**